Propunere de DECIZIE A PARLAMENTULUI EUROPEAN ŞI A CONSILIULUI de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a răspunde nevoilor de finanțare suplimentare ale proiectului ITER /* COM/2011/0226 final - 2011/ () */





EXPUNERE DE MOTIVE 1. Introducere Prezenta propunere înlocuiește propunerea Comisiei din 20 iulie 2010 privind o decizie a Parlamentului European și a Consiliului de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a răspunde nevoilor de finanțare suplimentare ale proiectului ITER[1]. Propunerea ține seama de progresele realizate până în prezent în domeniul negocierilor, în special în ceea ce privește nivelul de redistribuire în cadrul rubricii 1A și valoarea creditelor de angajament și de plată suplimentare de care ar avea nevoie proiectul ITER în 2012 și 2013, la rubrica 1A. Propunerea vizează facilitarea unui acord rapid din partea autorității bugetare pentru a asigura reușita proiectului ITER. Această propunere este în deplină concordanță cu Proiectul de buget 2012, precum și cu propunerea Comisiei de stabilire a unei Decizii a Consiliului privind programul-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013)[2]. Adoptarea definitivă de către Consiliu a programului-cadru Euratom se va realiza sub rezerva unui rezultat pozitiv al procedurii bugetare care va avea loc concomitent în vederea acordării de fonduri suplimentare în favoarea ITER. 2. Utilizarea marjelor și redistribuirea în cadrul rubricii 1A Nu există nicio marjă rămasă pentru 2011 în cadrul plafonului de cheltuieli de la rubrica 1A, iar marjele disponibile în 2012 și 2013 nu sunt suficiente pentru a răspunde cerințelor ITER și pentru a lăsa, în același timp, marje suficiente pentru a face față unor nevoi neprevăzute, astfel cum se specifică la punctul 13 din Acordul interinstituțional din 17 mai 2006 privind disciplina bugetară și buna gestiune financiară (AII)[3]. În conformitate cu punctul 23 primul paragraf din AII, Comisia a examinat posibilitatea de realocare a cheltuielilor între programele acoperite de rubrica 1A în vederea punerii la dispoziție, în limitele plafonului existent pentru rubrica respectivă, a unei sume semnificative, în termeni absoluți și ca procent din noua cheltuială planificată. Prin urmare, Comisia propune redistribuirea unei sume de 100 de milioane EUR în 2012 și a unei sume de 360 de milioane EUR în 2013 din Al șaptelea program-cadru de cercetare. 3. Transferuri de la o rubrică la alta (credite de angajament) În conformitate cu punctul 23 al doilea paragraf din AII, Comisia a examinat posibilitatea de a compensa orice creștere a plafonului unei rubrici prin reducerea plafonului unei alte rubrici. Marjele lăsate în cadrul plafoanelor de cheltuieli pentru toate rubricile cu excepția rubricii 1A pentru anii 2011-2013 sunt estimate în prezent după cum urmează: || 2011 || 2012 || 2013 Rubrica 1B || 6,4 || 22,1 || 0,4 Rubrica 2 || 1678,8 || 651,6 || 112,8 Rubrica 3 A || 67,0 || 65,6 || 34,3 Rubrica 3 B || 0,1 || 15,5 || 25,3 Rubrica 4 || 0 || 246,7 || 112,0 Rubrica 5 || 243,2 || 472,6 || 521,6 Având în vedere punctul 13 din AII, Comisia consideră că marjele lăsate în cadrul plafoanelor rubricilor 1B, 3A și 3B sunt prea mici pentru a putea contribui la acoperirea nevoilor suplimentare de finanțare ale proiectului ITER și că nevoile suplimentare probabile de la rubrica 4 nu permit reducerea plafonului de cheltuieli corespunzător. Pe de altă parte, marjele de la rubricile 2 și 5 pentru anul 2011 se situează la un nivel care permite reducerea plafoanelor respective de cheltuieli pentru a compensa creșterea necesară a plafonului de cheltuieli de la rubrica 1A în favoarea ITER în 2012 și 2013. Prin urmare, Comisia propune reducerea cu 650 milioane EUR a plafonului rubricii 2 pentru anul 2011 și cu 190 milioane EUR a plafonului rubricii 5 pentru același an, precum și creșterea plafoanelor de cheltuieli din cadrul rubricii 1A cu 650 milioane EUR pentru anul 2012 și cu 190 milioane EUR pentru anul 2013. Ajustarea propusă între plafoanele de cheltuieli lasă o marjă de 1028,8 milioane EUR disponibilă în cadrul plafonului rubricii 2 și de 53,2 milioane EUR în cadrul rubricii 5 în 2011. Comisia s-a angajat să ia toate măsurile care se impun pentru a se asigura respectarea deciziilor luate cu privire la cheltuielile în domeniul PAC și la finanțarea acestora, inclusiv a acordului privind bilanțul de sănătate. 4. Credite de plată Punctul 23 al patrulea paragraf din AII prevede ca orice revizuire să mențină o relație echilibrată între angajamente și plăți. Propunerea menține neschimbat plafonul global pentru creditele de plată, conform cadrului financiar 2007-2013, garantând în același timp o progresie ordonată în ceea ce privește creditele de angajament. 5. Tabel recapitulativ și concluzii Tabelul următor sintetizează propunerile de modificare a plafoanelor aferente creditelor de angajament și de plată din cadrul financiar. Sumele sunt exprimate în prețuri curente: Revizuirea menține neschimbate plafoanele globale pentru creditele de angajament și de plată pe parcursul perioadei 2007-2013, exprimate în prețuri curente. Tabelul de mai jos prezintă plafoanele de cheltuieli anuale revizuite ale cadrului financiar, rezultate în urma schimbărilor sus-menționate, exprimate în prețuri curente. Decizia oficială de modificare a AII în ceea ce privește cadrul financiar trebuie să facă trimitere la tabelul de bază aprobat în AII, care este exprimat în prețuri constante la nivelul anului 2004. Sumele exprimate în prețuri curente trebuie deci convertite în prețuri la nivelul anului 2004 cu ajutorul unei deflator fix de 2% pe an, în conformitate cu punctul 16 din AII (a se vedea mai jos anexa la propunerea de decizie a Parlamentului European și a Consiliului). Propunere de DECIZIE A PARLAMENTULUI EUROPEAN ȘI A CONSILIULUI de modificare a Acordului interinstituțional din 17 mai 2006 privind disciplina bugetară și buna gestiune financiară în ceea ce privește cadrul financiar multianual, pentru a răspunde nevoilor de finanțare suplimentare ale proiectului ITER PARLAMENTUL EUROPEAN ȘI CONSILIUL UNIUNII EUROPENE, având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[4], în special punctele 21, 22 și 23, având în vedere propunerea Comisiei, întrucât: (1) La [trilogul]/[reuniunea de conciliere bugetară] din … 2011, Parlamentul European, Consiliul și Comisia au convenit cu privire la modalitățile de finanțare suplimentară a proiectului ITER. Finanțarea necesită revizuirea cadrului financiar multianual 2007-2013, în conformitate cu punctele 21, 22 și 23 din Acordul interinstituțional, astfel încât să se majoreze cu 650 milioane EUR plafoanele pentru creditele de angajament de la subrubrica 1A pentru anul 2012 și cu 190 milioane EUR pentru anul 2013, exprimate în prețuri curente. (2) Majorarea plafoanelor pentru creditele de angajament de la subrubrica 1A pentru anii 2012 și 2013 va fi compensată integral de o diminuare a plafoanelor pentru creditele de angajament de la rubricile 2 și 5 pentru anul 2011. (3) Pentru a menține o relație echilibrată între angajamente și plăți, vor fi ajustate plafoanele anuale aferente creditelor de plată. Ajustarea va fi neutră din punctul de vedere al cerințelor de plată în perioada 2007-2013. (4) Prin urmare, anexa I la Acordul interinstituțional privind disciplina bugetară și buna gestiune financiară[5] ar trebui modificată în consecință, DECID: Articol unic Anexa I la Acordul interinstituțional privind disciplina bugetară și buna gestiune financiară se înlocuiește cu anexa la prezenta decizie. Adoptat la Pentru Parlamentul European, Pentru Consiliu, ANEXĂ [1] COM(2010) 403 final din 20.07.2010. [2] COM(2011) 72 final din 7.3.2011. [3] JO C 139, 14.6.2006, p. 1. [4] JO C 139, 14.6.2006, p. 1. [5] În acest scop, cifrele care rezultă din acordul menționat anterior sunt convertite în prețuri la nivelul anului 2004.